تا ئیسە ئامار کوشیاگەیل رووژگردن ئەرا رەسین وە بەهەشت رەسیە ١٧٩ کەس.
دەسەڵاتەیل بەس هەفتە مینەی روفات لەناو قەورەیلیگ کردن ک کەم قویل کریانە، لەناو گشت شوینەیل دارسان شاکاهولا، و وەمینەی کەسیگ زنی، ک سەدان کەس بیسەروشوین هەس.
دادگای کینیا لە رووژ چوارشەممەی گوزەشتە رازی نەوی بۆل ماکینزی ریبەر کلیسای گود نیوز ئەنتەرناشیناڵ وە کەفالەت مەرقەز بکەێد، ک توومەتبارە وە دەرکردن فەرمان ئەرا لایەنگرەیلی ک وەرسگ خوەیان و مناڵەیلیان بکەن تا بمرن و بچنە بەهەشت.
لایەنگرەیل ئی مەزهەبە لە ناوچەیلیگ دابڕیاگ لەناو دارسانیگ خوەرھەڵات کینیا گوزەران کەن.
وەگورەی رۆیتەرز، ئمڕوو شەممە، جاریگتر دەسوە مینەکردن تەرمەیل کریەێد.
ئەو کابرا ک قەورەیل دەرەو دەێد ک داوا لە رۆیتەرز کرد ناوی ئاشکرا نەکەێد، وت: تا ئیسە ١٢ مناڵ لەناو ئەو تەرمەیلە پەیا کریاگە.
